Ο **Λουδοβίκος Φίλιππος** (*Luís Filipe de Orleãns-Bragança e Saxe-Coburgo-Gotha*, 21 Μαρτίου 1887 - 1 Φεβρουαρίου 1908) από τον Οίκο της Σαξονίας-Κόμπουργκ & Γκότα ήταν ο διάδοχος της Πορτογαλίας ως μεγαλύτερος γιος του Καρόλου Α΄ και της συζύγου του Αμαλίας της Ορλεάνης. Έλαβε, επίσης, τους τίτλους "*Πρίγκιπας του Μπέιρα, Δούκας του Μπαρσέλος, Κόμης του Μπαρσέλος, Μαρκήσιος της Βίλα Βικόσα, Κόμης του Ουρέμ, Κόμης του Αραϊόλος, Κόμης του Νέιβα, Ιππότης του Τάγματος του Ευαγγελισμού της Θεοτόκου του Βίλα Βικόσα, Ιππότης του Τάγματος της Καλτσοδέτας και Ιππότης του Τάγματος του Χρυσόμαλλου Δέρατος*".

Γεννήθηκε στις 21 Μαρτίου 1887, όταν ο πατέρας του ήταν ακόμα πρίγκιπας της Πορτογαλίας, και το πλήρες όνομά του ήταν *Λουδοβίκος Φίλιππος Μαρία Κάρολος Αμέλιος Φραγκίσκος Βίκτωρ Εμμανουήλ Αντώνιος Λορέντζος Μιχαήλ Ραφαήλ Γαβριήλ Γκονζάγκα Ξαβιέρ*. Δύο χρόνια αργότερα με το θάνατο του παππού του, Βασιλιά Λουδοβίκου Α΄, ο πατέρας του ανήλθε στο θρόνο και εκείνος έγινε διάδοχος, κληρονομώντας το Δουκάτο του Μπραγκάνσα, που ήταν το μεγαλύτερο ακίνητο εκείνη την εποχή στη χώρα.

Το 1907 ο Λουδοβίκος Φίλιππος ενήργησε ως αντιβασιλέας της Πορτογαλίας, κατά τη διάρκεια της απουσίας του πατέρα του στο εξωτερικό. Την ίδια χρονιά πραγματοποίησε μια επιτυχημένη επίσημη επίσκεψη στις πορτογαλικές αποικίες στην Αφρική.

Υπήρξε μαθητής του Πορτογάλου αξιωματικού Ζοακίμ Αουγκούστο Μοουζίνιο ντε Αλμπουκέρκι και επέδειξε πολλές ικανότητες στις τέχνες, εκτός από τη στρατιωτική του εκπαίδευση. Την περίοδο της δολοφονίας του διεξάγονταν διαπραγματεύσεις για το γάμο του με την Πατρικία του Κόννωτ, κόρη του Αρθούρου, Δούκα του Κόννωτ, και της Λουίζας Μαργαρίτας της Πρωσίας, καθώς και εγγονή της Βασίλισσας Βικτωρίας του Ηνωμένου Βασιλείου.

Την 1η Φεβρουαρίου 1908 ο Λουδοβίκος Φίλιππος και η οικογένειά του δέχτηκε ένοπλη επίθεση από μέλη του Πορτογαλικού Δημοκρατικού Κόμματος. Ο Κάρολος Α΄ πέθανε αμέσως, ενώ ο Λουδοβίκος Φίλιππος έζησε για περίπου άλλα είκοσι λεπτά. Ο αδελφός του Εμμανουήλ επέζησε από την επίθεση και ανήλθε στο θρόνο, ως Εμμανουήλ Β΄. Ο εικοσάχρονος Λουδοβίκος Φίλιππος ενταφιάστηκε δίπλα στον πατέρα του στο Βασιλικό Πάνθεον του Οίκου των Μπραγκάνσα.

Πρόγονοι
--------

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |
|
|   | 8. Φερδινάνδος Β΄ της Πορτογαλίας |
|   |
|   |   |   |   |   |
|
|   | 4. Λουδοβίκος Α΄ της Πορτογαλίας |   |
|   |
|   |   |   |   |   |   |   |   |
|
|   | 9. Μαρία Β΄ της Πορτογαλίας |
|   |
|   |   |   |   |   |
|
|   | 2. Κάρολος Α΄ της Πορτογαλίας |   |
|   |
|   |   |   |   |   |   |   |   |   |   |   |
|
|   | 10. Βίκτωρ Εμμανουήλ Β΄ |
|   |
|   |   |   |   |   |
|
|   | 5. Μαρία Πία της Σαβοΐας |   |
|   |
|   |   |   |   |   |   |   |   |
|
|   | 11. Αδελαΐδα της Αυστρίας |
|   |
|   |   |   |   |   |
|
|   | 1. Λουδοβίκος-Φίλιπππος διάδοχος της Πορτογαλίας |   |
|   |
|   |   |   |   |   |   |   |   |   |   |   |   |   |   |
|
|   | 12. Φερδινάνδος Φίλιππος της Ορλεάνης |
|   |
|   |   |   |   |   |
|
|   | 6. φιλίπ ντ'Ορλεάν (1838-1894) |   |
|   |
|   |   |   |   |   |   |   |   |
|
|   | 13. Ελένη του Μεκλεμβούργου-Σβερίν |
|   |
|   |   |   |   |   |
|
|   | 3. Αμαλία της Ορλεάνης |   |
|   |
|   |   |   |   |   |   |   |   |   |   |   |
|
|   | 14. Αντώνιος της Ορλεάνης (1824-1890) |
|   |
|   |   |   |   |   |
|
|   | 7. Μαρία Ισαβέλλα της Ορλεάνης |   |
|   |
|   |   |   |   |   |   |   |   |
|
|   | 15. Λουίζα Φερδινάνδη των Βουρβόνων |
|   |
|   |   |   |   |   |
|

Παραπομπές
----------


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 45193150
* LCCN: n98049271
* ISNI: 0000 0000 9179 5398
* GND: 122837479

 |

 |